รัฐบาลไทย-ข่าวทำเนียบรัฐบาล-“พาณิชย์” รายงานผลการจับกุมผู้กระทำความผิดจำหน่ายหน้ากากอนามัยและแอลกอฮอล์  ทั้งขายผ่านออนไลน์ และร้านค้าทั่วไป เพิ่มอีก 9 ราย ทำให้ยอดการจับกุมเพิ่มเป็น 285 ราย
วันศุกร์ที่ 10 เมษายน 2563
“พาณิชย์” รายงานผลการจับกุมผู้กระทําความผิดจําหน่ายหน้ากากอนามัยและแอลกอฮอล์  ทั้งขายผ่านออนไลน์ และร้านค้าทั่วไป เพิ่มอีก 9 ราย ทําให้ยอดการจับกุมเพิ่มเป็น 285 ราย
ส่วนสถานการณ์ไข่ไก่เริ่มเข้าสู่ภาวะปกติ โดยยอดรวมทั้งประเทศ 26 ราย คงที่ไม่มีคดีเพิ่ม  (ประจําวันที่ 9 เมษายน 2563)
นายสุพพัต อ่องแสงคุณ โฆษกกระทรวงพาณิชย์และศูนย์ปฏิบัติการด้านการควบคุมสินค้า (ศปส) ฝ่ายสร้างการรับรู้และประชาสัมพันธ์ เปิดเผยถึงผลการปฏิบัติการกรณีสินค้าอุปโภคบริโภคและเวชภัณฑ์ของกระทรวงพาณิชย์ว่า ณ วันที่ 9 เม.ย.2563 ที่ผ่านมา กระทรวงพาณิชย์ได้ร่วมกับหน่วยงานที่เกี่ยวข้อง ดําเนินการจับกุมผู้กระทําความผิดตามพ.ร.บ.ว่าด้วยราคาสินค้าและบริการ พ.ศ.2542 สามารถจับกุมผู้กระทําความผิดกรณีหน้ากากอนามัยและแอลกอฮอล์ เพิ่มอีก 9 ราย แบ่งเป็น กรุงเทพฯ 4 ราย โดยเป็นการล่อซื้อและจับกุม ผู้จําหน่ายหน้ากากอนามัยผ่านแอปพลิเคชั่นไลน์ พบจําหน่ายหน้ากากอนามัยกล่องละ 50 ชิ้น ในราคากล่องละ 665 บาท (เฉลี่ยชิ้นละ 13.30 บาท) รวม 1,750 ชิ้น และร้านขายยา 1 ราย จําหน่ายหน้ากากอนามัยบรรจุ 10 ชิ้น/แพค ในราคา 200 บาท (เฉลี่ยชิ้นละ 20 บาท) ทั้งสองรายกระทําความผิดจําหน่ายหน้ากากอนามัยแพงเกินราคาสมควร ตามมาตรา 29 และยังจับกุมผู้จําหน่ายแอลกอฮอล์ ได้ 1 ราย ข้อหาไม่ปิดป้ายแสดงราคา ตามมาตรา 28 นอกจากนี้เจ้าหน้าที่ได้เข้าตรวจค้นสถานที่ผลิตอีก 1 ราย พบของกลางเป็นหน้ากากอนามัยแบบธรรมดา (สีเขียว) จํานวน 300 ชิ้น หน้ากากอนามัยแบบคาร์บอน จํานวน 44,350 ชิ้น พร้อมกันนี้ยังได้เข้าตรวจค้นโกดังจัดเก็บหน้ากากอนามัยบริเวณใกล้เคียงพบหน้ากากอนามัยอีก จํานวน 215,000 ชิ้น ได้ทําการยึดของกลางและแจ้งข้อหาป็นผู้ผลิตไม่แจ้งต้นทุน ราคาซื้อ ราคาจําหน่าย ปริมาณการผลิตต่อ กกร. ตามมาตรา 25 (5)
ในส่วนของต่างจังหวัดจับกุมได้เพิ่ม 5 ราย ได้แก่ จังหวัดนครราชสีมา 1 ราย เป็นร้านค้าออนไลน์ บนเฟซบุ๊ก เจ้าหน้าที่ทําการการล่อซื้อและจับกุม พบจําหน่ายหน้ากากอนามัยในราคา กล่องละ 850 บาท จังหวัดชลบุรี 1 ราย เป็นร้านค้าทั่วไปจําหน่ายหน้ากาอนามัยขนิดกรอง 4 ชั้น ในราคา กล่องละ 790 บาท (เฉลี่ยชิ้นละ 15.8 บาท) ทั้งสองรายกระทําความผิดข้อหาจําหน่ายหน้ากากอนามัยแพงเกินราคาสมควร ตามมาตรา 29 จังหวัดกาฬสินธุ์ 1 ราย เป็นร้านค้าทั่วไปพบจําหน่ายหน้ากากอนามัยโดย ไม่ปิดป้ายแสดงราคา ตามมาตรา 28 จังหวัดสมุทรสงคราม 1 ราย กระทําความผิดจําหน่ายหน้ากากอนามัย ในราคา 120 บาท/แพค (เฉลี่ยชิ้นละ 12 บาท) แจ้งข้อหาจําหน่ายเกินราคาควบคุม ตามมาตรา 25 และ
จังหวัดเพชรบูรณ์ 1 ราย จําหน่ายหน้ากากอนามัยในราคากล่องละ 760 บาท (เฉลี่ยชิ้นละ 15.20 บาท) ทําให้สถิติการจับกุมผู้กระทําความผิดกรณีหน้ากากอนามัย เจลล้างมือและแอลกอฮอล์ มีจํานวนเพิ่มขึ้นเป็น 285 ราย แยกเป็นกรุงเทพฯ 140 ราย และ ต่างจังหวัด 145 ราย สําหรับการจับกุมกรณีผู้จําหน่ายไข่ไก่แพงเกินจริงทั่วประเทศ ณ วันที่ 9 เม.ย. 2563 ไม่พบผู้กระทําความผิด
ทั้งนี้ โทษที่ผู้กระทําความผิดตามพ.ร.บ.ว่าด้วยราคาสินค้าและบริการ พ.ศ.2542 ข้อหาขายเกินราคาควบคุม มาตรา 25 (1) มีโทษจําคุกไม่เกิน 5 ปี ปรับไม่เกิน 1 แสนบาท หรือทั้งจําทั้งปรับ ข้อหาไม่แจ้งต้นทุนราคาซื้อ ราคาจําหน่าย ปริมาณการผลิต ปริมาณคงเหลือ ตามมาตรา 25 (5) มีโทษจําคุกไม่เกิน 1 ปี หรือปรับไม่เกิน 20,000 บาท หรือทั้งจําทั้งปรับ และปรับไม่เกินวันละ 2,000 บาท ตลอดเวลาที่ฝ่าฝืน หรือจนกว่าจะแจ้ง มาตรา 28 ข้อหาไม่ปิดป้ายแสดงราคาขาย มีอัตราโทษปรับไม่เกิน 1 หมื่นบาท และมาตรา 29 ข้อหาขายแพงเกินสมควรมีอัตราโทษจําคุก ไม่เกิน 7 ปี ปรับไม่เกิน 1.4 แสนบาท หรือทั้งจําทั้งปรับ
นายสุพพัตกล่าวว่า กระทรวงพาณิชย์ยังคงเดินหน้าตรวจสอบ และจับกุมผู้จําหน่ายหน้ากากอนามัย เจลล้างมือและแอลกอฮอล์ ที่กระทําความผิดตาม พ.ร.บ.ว่าด้วยราคาสินค้าและบริการ อย่างต่อเนื่อง เพราะถือเป็นสินค้าที่มีความจําเป็นในสถานการณ์การแพร่ระบาดของเชื้อไวรัสโควิด-19 ทั้งนี้ การตรวจสอบและจับกุม ยังรวมถึงสินค้าที่ไม่ได้เป็นสินค้าควบคุม แต่หากพบว่ามีการขายแพง มีการกักตุนสินค้า หรือมีการเอารัดเอาเปรียบประชาชน ก็จะดําเนินการตามกฎหมายขั้นเด็ดขาด หากผู้บริโภค พบเห็นการกักตุนหรือค้ากําไรเกินควร ร้องเรียนได้ทันที ที่สายด่วนกรมการค้าภายใน 1569 และในต่างจังหวัดร้องเรียนได้ที่สํานักงานพาณิชย์จังหวัด หรือศูนย์ดํารงธรรมจังหวัด จะมีการเข้าไปตรวจสอบและดําเนินการตามกฎหมายกับผู้กระทําความผิดทันที นายสุพพัตกล่าว